AIŠKINAMASIS RAŠTAS

Dėl savivaldybės ilgalaikio materialiojo turto perdavimo viešajai įstaigai Molėtų ligoninei pagal patikėjimo sutartį

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) gavo iš viešosios įstaigos Molėtų ligoninės (toliau – Ligoninė) prašymą, kuriame prašo perduoti pagal patikėjimo sutartį ilgalaikį materialųjį turtą - universalią stacionarią rentgeno diagnostikos priemonę. Prašyme nurodo, kad turtas reikalingas ligoninei perduotoms savivaldybės funkcijoms vykdyti.

Šiuo metu Ligoninei pagal panaudos sutartis: 2016-02-17 T41-2/V9-4, 2017-12-28 T41-5/V9-92, 2017-12-29 T41-6, 2018-04-05 T41-3/V-9-45, 2018-05-30-30 T41-4/V9-67 yra perduotas trumpalaikis ir ilgalaikis materialusis turtas. VadovaujantisLietuvos Respublikos sveikatos priežiūros įstaigų įstatymo 36 straipsnio 3 dalies nuostatomis, pasikeitusiomis nuo 2020-01-01, Savivaldybė jai nuosavybės teise priklausantį ilgalaikį materialųjį turtą (toliau – savivaldybės turtas) savivaldybės tarybos nustatyta tvarka perduoda savivaldybių viešosioms įstaigoms patikėjimo teise pagal patikėjimo sutartį. Sprendimą dėl savivaldybės turto perdavimo patikėjimo teise priima savivaldybės taryba. Įgyvendinant teisės aktų nuostatas, šiuo tarybos sprendimu bus perduotas naujas ir Ligoninės pagal panaudos sutartis naudotas ilgalaikis materialusis turtas.

Turtas Ligoninei reikalingas savivaldybės funkcijoms - savivaldybių sveikatinimo priemonių planavimui ir įgyvendinimui; parama savivaldybės gyventojų sveikatos priežiūrai - vykdyti.

Parengto sprendimo projekto tikslas – perduoti viešajai įstaigai Molėtų ligoninei pagal patikėjimo sutartį savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį ilgalaikį materialųjį turtą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 18 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 3, 4 dalys;

Lietuvos Respublikos sveikatos priežiūros įstaigų įstatymo 36 straipsnio 3, 4 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis ilgalaikis materialus turtas bus perduotas viešajai įstaigai pagal patikėjimo sutartį. Šiuo teisės aktu bus reglamentuoti turto valdymas ir apskaita. Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.